ming030890/wiki-yue-high-quality huggingface dataset:
友情

友情（粵拼：jau5 cing4）係一種人類感情，亦係一種人倫關係，係社會範疇嘅事物，呢種情感關係建基於相互之間嘅信賴、共情、以及對對方嘅肯定同尊重，有呢種感情嘅人，會關心、幫助對方，會關注對方嘅感受。友情關係唔限人數，可以係兩個人之間嘅友情，亦可以係一大班人之間都有友情；友情維持嘅時間亦有長有短，可以係素昧平生嘅一面之緣，亦可以係成世老友乃至世交。有呢種感情關係嘅人互相稱之爲朋友，朋友之間通常無血緣關係，不過記掛、友愛、相處方面唔輸蝕過親人。不過唔係所有嘅朋友都會有友情，有時朋友關係出於利益交換，又或者單純係唔覺對方乞人憎，真正嘅友情係要有足夠嘅自我犧牲、爲對方着想、互相幫助、互相安慰、共同進步。

概念
透過友情而結成嘅朋友，會將對方睇做有個人價値嘅人，會願意爲對方好。一般友情以相互之間嘅好感、信任、以及相同或接近嘅價值觀、諗法做基礎，有時各人嘅背景亦影響到友情發展。而特別親嘅友誼，啲人可以唔計較利益、收益而爲對方自我犧牲。
「友情」呢個詞，通常係講無近親關係嘅人。不過時至今日，呢個詞亦可以用喺家庭成員之間。雖然可以噉用，不過實際上除咗夫妻之間可能有友情式愛情之外，長輩同後輩之間更多重係一種基於血緣嘅親情，只不過有啲親情能夠以朋友嘅方式相處。除咗人類外，人同其他動物、同埋動物之間都可以群埋一齊、形成相互照應嘅友情。
「友情」「友誼」「友好」呢啲詞亦派生出其他用法，比如喺外交場合會用呢個詞，來表示民族之間、或者國家之間嘅良好政治關係。比如話「中日友好」係中國同日本關係良好時先講嘅；「德法友誼」係德國同法國唔再記過往恩怨時先講嘅。

日常語境
喺日常講嘢，「朋友」呢個詞係好模糊嘅，無講清彼此之間關係嘅深度，實際上有好多詞分別描述唔同程度嘅友情關係。關係最淺嘅講法就係「我識得佢、點頭之交、見過嘅」，而關係最深係「做咗一世老友、知己、世交」。對於後一種咁深嘅關係，就算好耐無見、無互通音訊，就算彼此之間離得好遠都好，佢哋嘅關係都唔會變差變淡，無論幾時見都重係老友，呢種關係有個特點就係雙方都係無條件信賴對方。當友情增強到噉嘅程度，往往都會願意爲對方奉獻，而唔計較得失。
雖然話高尚嘅友情唔計犧牲，不過畢竟同愛情唔同。原則上認爲友情係喺人需要團結互助時至體現到，比如話士兵、救火隊、童軍、爬山隊、比賽隊、乃至活動社團、工會等等。呢啲都叫友情，不過同嗰種入心嘅自發友情唔同，喺噉嘅時候，友情出自於人需要彼此協作、喺信得過對方嘅情況下一齊組織行動。
所以友情同合作意識有好大嘅關聯。按照心理學家恰·戈堡（英文：Herb Goldberg）嘅講法，友情分爲三個層次。按佢嘅講法，合作意識係友情嘅前提。
第一層次，可以稱之爲「有功利目的嘅同夥」。喺呢個階段，無論出於咩目的，只要雙方有共同嘅利益，佢哋就會行埋一齊，合作去達到共同嘅目標，呢種關係好易散，一有利益衝突就散夥。
第二層次，可以嗌做「趣味相投嘅同伴」。呢種關係出於彼此都有某種特定嘅 、唔涉及利害嘅目的，比如得閒時湊幾個人來打場波、釣下魚、或者因爲啲共同喜好樂趣而喺埋一齊。
第三層次，就係比較純粹嘅友情。呢種關係唔依賴於某啲特定嘅目標、目的、相互利用，利害計較少，維持關係嘅目的就在於關係本身，在於因爲遇到個啱嘅人，彼此之間好熟又好值得信賴。
「友情」呢個詞經常用喺其他嘅關係度，所以有引申意思。比如話同事之間亦會話係朋友，噉呢個時候，可能真係有朋友關係，但亦都可能只係單純嘅同僚關係，所以呢個詞會變得好曖昧，具體係點，噉就要睇雙方之間係真係彼此有好感，定浄係上班時先見。類似嘅重有網友，可能就淨係網上見，亦可能有現實中嘅關係。
而對同性戀，友情亦同其他群體一樣，相對來講，會同異性相處得好老友。比較典型嘅係一啲男同志同女性朋友嘅關係。大抵上男同志可以同女性友人傾好多女人比較關注、乃至比較私密嘅話題，同時雙方之間嘅交流好密切、好流暢，而一般來講，好少有男人可以同女人傾到咁埋，除非嗰個係自己嘅配偶。而對男同志來講，佢同女性嘅友誼無咩性方面嘅吸引，正因爲噉，佢好多時可以做到女性嘅閨密。

社會學上嘅概念規定同說明
喺社會學上，斐迪南·滕尼斯將友情歸爲「精神共同體」呢個範疇。雖然係共同體，友情之中嘅亦有啲社會學研究喺裏頭。一般來講，好親嘅朋友，佢哋之間嘅衝突詏撟多過相識嘅熟人。心理學家、社會學家畀嘅解釋係，相比識得嘅熟人，親朋戚友會多份互相信任，於是乎相比會留番個面嘅熟人，對親友講嘢會直腸直肚啲，無心之間就將真正諗法講咗出口，加之因爲親，相處接觸嘅機會多啲，於是摩擦、衝突嘅機會亦都多啲。
基鄂·贍繆喺佢嘅《友情社會學》度提出友情係有各種唔同嘅方式、程度分化而成。佢反對亞里士多德，因爲佢見到友情有唔同嘅層次、階段。佢認爲，兩個人之間嘅友情開始於佢哋嘅相識，換句話講，相對於自身嘅對方於自己係個未知存在，噉喺呢個基礎之上，兩個人開始彼此滲透、關涉對方嘅生活領域。呢種他人對自己生活嘅涉入深度、廣度在於自己嘅意願以及開放程度，所以友情係有限界嘅，即係話自己有啲生活內容唔係對方可以隨便干涉嘅。舉個可能唔係好啱雅嘅例，波友一齊喺睇波呢個生活內容上有偈傾，不過除非係交往得深，一般都唔會同人講起自己近排離咗婚嘅事，而同佢一齊嘅人就算發覺佢唔開心亦都唔會去特別關心佢出咩事，呢啲私事就係佢哋友誼嘅界限。
贍繆話，呢種限界唔係絕對嘅，佢可以隨住關係進展而超越。呢種關係進展帶來正反面嘅結果。反面來講，爲咗深化呢份關係，要開放個人更多嘅生活領域畀對方，允許對方更大程度噉干預自己，同時亦比之前更多噉關注對方嘅感受、諗法，於雙方來講，佢哋都要爲呢份關係付出得多過之前，噉本身就係種犧牲；正面來講，由於雙方嘅坦誠開放，亦就收穫咗份更加真誠可靠嘅友情。不過，友情嘅深化唔一定就在於雙方界限嘅退縮，唔係話深厚嘅友情就一定會開放好多私人事務畀對方知、參與，友情亦可以通過生活領域涉入廣度來深化，換言之，就係有幾項共同興趣嘅朋友，佢哋嘅關係會深過只有一項共同興趣嘅朋友。
贍繆重認爲，婚姻係一種特殊友誼。噉係因爲既然友誼係逐步開放個人領域畀對方、彼此融合成精神共同體，噉婚姻亦就有友情嘅特徵。喺舊時，直到蒙田嘅時代，婚姻重係利益交換嘅一種，到近代之後，愛情先成爲婚姻區別於其他關係嘅特徵。不過雖然結婚係一種愛情關係，佢入面重係有友情嘅特點。贍繆警告話，唔好以爲一結咗婚就應該自動自覺交曬個底畀配偶，實際上噉會衝擊婚姻關係。佢認爲，結婚時未必就認清自己嘅配偶，結婚嘅價値在於日久知人心，就好似朋友嘅相知相惜噉，一開始都笑騎騎，但坦誠可靠嘅關係要靠長時間嘅關係探索、磨合。之所以會認唔清自己嘅配偶，係因爲個人領域嘅開放與否全在於佢自己嘅意願，可能有時講嘢、做嘢嘅細節會無意透露，但畢竟坦誠可靠嘅關係唔係靠「讀心術」來維持，更何況，呢啲估估下其實唔可靠，於是婚姻關係入面係有「盲點」嘅。既然有啲嘢係睇唔清，噉亦就無理由一上來就交曬底畀人，要交幾多嘢畀人，都係睇關係進展、對眼前人嘅評價判斷，同時對方亦睇唔清自己，可能未做好準備去接受自己完全真實嘅面目，如果一結婚就完全顯示本性，噉可能會導致婚姻嘅幻滅。

溝通、互助、群體意識
據日本廣島大學研究生院嘅實驗報告，佢研究出唔同人群度，溝通良好與否以及有無敵對人群，會對啲人嘅群體意識有影響，得出：①同朋友仔嘅溝通聯繫、良好關係有利於形成、促進群體意識，②不過呢個唔係唯一途徑，一個組織高效嘅優秀團隊亦有團結作用，③尤其係溝通聯繫唔順暢時，團隊嘅組織效率會直接影響團員嘅群體意識。
友情歲月

《友情歲月》係香港歌手鄭伊健嘅歌。由劉卓輝填詞，陳光榮作曲。呢隻歌係電影《古惑仔》嘅主題曲。

簡介
呢隻歌嘅歌名更加畀人攞咗嚟做餐廳嘅招牌名。
友好嘅人工智能

友好嘅人工智能（英文：friendly artificial intelligence）喺人工智能哲學上係指預想中一個對人友好嘅人工智能體。
友學友95世界巡迴演唱會

友學友95世界巡迴演唱會係香港歌手張學友喺1995年8月至1996年6月喺世界各地舉行嘅一次世界巡迴演唱會，演唱會喺一年內共舉行整100場，刷新咗當時華人歌手舉辦單次演唱會嘅記錄。演唱會喺第二年1月3號出CD、DVD、VCD同錄影帶，同喺同年出臺灣台北站嘅《情緣十載95友學友台灣巡迴演唱會》嘅CD同DVD。

演唱會模式
呢次巡迴演唱會喺紅磡香港體育館（紅館）共舉行34場。演唱會舞臺採用多邊形立體化設計，同將樂隊設喺舞臺四周，紅館傳統嘅升降臺就喺舞臺中央。喺演唱如《屈到病》，《野貓之戀》等勁歌時都有喺舞臺上方設計一個鋼筋製作嘅方形鐵籠。
友和路

友和路（粵拼：jau5 wo4 lou6）係中國廣東廣州嘅東西走向道路，喺海珠區新市頭。西邊從廣州大道南同蕙蘭路嘅交界開始，一直向東去到友鄰三路。

史
早期時廣州冇呢條馬路，自從2004年赤崗地區搞路網時順手起，直到2006年先至起好。

敘述
全長620m，闊24～28m，雙向4車道。馬路西窄東闊，喺友鄰路範圍有綠化帶隔開咗兩邊。
友利貴一

友利貴一（1991年4月22號—）係日本足球員，司職中場，效力過FC琉球。
化學熒光

化學熒光（粵拼：faa3 hok6 jing4 gwong1）係一種因化學反應而發光嘅現象，亦有可能同一時間發出熱。
化學物質

蒸氣同水都係同一種化學物質－一氧化二氫（H2O），前者係氣體狀態，後者係液體狀態。
化學物質（粵拼：faa3 hok6 mat6 zat1），又叫化學物種，係指有住某啲特定嘅化學成分（即係由某啲化學元素組成）同埋性質嘅物質－包括咗可見宇宙入面大部份嘅嘢。一種化學物質可以由單一一種元素組成，但係又可以係化合物或者混合物。通過化學反應，一種化學物質重可以轉化做第啲化學物質。
化學物質有得以固體、液體、氣體、或者等離子體嘅形式存在，並且會隨住溫度或者壓力嘅變化改變型態。好似係水同蒸汽咁。佢哋嘅化學成份都係一氧化二氫（H2O）－由氧同氫兩種元素以一比二嘅比例組成，每粒分子有一粒氧原子同兩粒氫原子，係同一種化學物質，只不過佢哋嘅相態唔同－水係液體，後者係氣體。喺一般大氣壓力之下，當水嘅温度升到攝氏 100 度嗰陣就會蒸發變做蒸氣。
呢個宇宙有啲嘢唔屬於化學物質，例如係光同動能。
化學教育

化學教育（英文：chemistry education）係科學教育嘅一部份，指教化學，會研究「邊種示範化學實驗嘅方法比較能夠有效噉教識學生」。
化學熱力學

化學熱力學（chemical thermodynamics）可以話係一個結合咗化學同熱力學嘅領域，睇重研究化學反應當中嘅熱能變化。
化學成份

化學成份（英文：chemical composition）係指一嚿物質當中有啲乜嘢化學元素同埋每隻元素嘅相對含量。
一種物質嘅味道取決於種物質嘅化學成份。
化學物理學

化學物理學（英文：chemical physics）係化學同物理學嘅一個結合領域，用物理學嘅角度嚟研究化學過程。
化學病理學

化學病理學（英文：Chemical pathology），又叫臨床化學（英文：Clinical chemistry），係個醫學專科，交集生物化學同病理學，專門研究驗血同驗尿等等嘅體液分析。
化學武器

化學武器，簡稱化武，係指用到有毒化學品而令敵人大量死傷嘅武器，由第一次世界大戰開始發展。用生物整嘅化學武器，叫做生化武器。
大衛奧斯賓拿

大衛奧斯賓拿（西班牙文：David Ospina Ramírez，1988年8月31號—）係哥倫比亞男足球員，身高183 厘米，重76 千克，佢嚟自麥德連，踢門將，2005年出道。

葳蕤史
呢節要加長。
國民體育會
哥倫比亞甲組足球聯賽冠軍：2007-I, 2007-II
阿仙奴
英格蘭足總盃 冠軍﹕2015年，2017年
英格蘭社區盾 冠軍﹕2014年，2017年
大衛休謨

大衛休謨（英文：David Hume，1711年5月7號—1776年8月25號）係英國蘇格蘭哲學家、經濟學家、史學家，亦係蘇格蘭啟蒙運動代表人物，對經驗主義同自然主義嘅理論有唔細嘅影響。
大衛像

大衛像，係意大利雕刻家米高安哲羅嘅雕刻作品，雕嘅係大衛王，全身裸露無著衫。
大衛卡列甸

大衛卡列甸（David Carradine，1936年12月8號—2009年6月3號）係美國演員。佢阿爸、兄弟、女都係演戲搵食。

生平
大衛卡列甸喺加州洛杉磯荷里活出世，嚮加州大學舊金山市分校音樂理論編曲系畢業。
佢係喺電視劇《功夫》（Kung Fu）演少林寺徒弟仔金桂祥而出名。
嚮1970年代電影開始中國功夫熱。大衛卡列甸接拍西片功夫。
佢晚年係做甘草演員，2009年6月3號死嚮泰國乃樂酒店（Swissotel Nai Lert Park）一個衣櫃裏邊，身上有一條來歷不明嘅繩，索住條喉管同埋下體。所以佢嚮酒店房搞過乜，令人好費解。

屋企
佢有兩個仔同埋幾個女。佢離過幾次婚，前妻話佢鍾意玩致命嘅變態性遊戲。
大衛哥連堡

大衛哥連堡（英文：David Cronenberg，1943年3月15號—）係一個加拿大嘅男電影導演、編劇、演員、製片人、電影剪接師、電影演員、電視演員，佢喺1969年出道。
大衛寶兒

大衛寶兒（粵拼：daai6 wai6 bou2 ji4；英文：David Bowie；1947年1月8號—2016年1月10號）係英國最有影響力嘅搖滾音樂人之一兼華麗搖滾重要嘅代表人物，英格蘭倫敦人。佢嘅身份重有歌手、製作人、演員同埋藝術家，佢作風好大膽，喺舞台上嘅造型好多變，最出名嘅係佢嘅雙性人妝扮同埋太空人妝扮。
香港1980年代有啲玩Band嘅人都有受到佢嘅影響，譬如黃家駒、葉世榮。
古川慎

古川慎 ，係日本嘅一個男配音員。

配音作品一覽
呢個表唔完整，歡迎加料。
古川昌明

古川昌明（1968年8月28號—）係日本足球員，司職守門員，效力過本田技研，本田狭山，鹿島鹿角，及福岡黃蜂。
古川站

古川站（日文：古川駅〔古川驛〕／ふるかわえき Furukawa eki */?）係東日本旅客鐵道（JR東日本）嘅其中一個鐵路車站。
古川好男

古川好男（1934年7月5號—）係日本足球員，司職守門員，曾經喺1956～1962年間爲日本足球代表隊出場19次，重參加過1956年夏季奧林匹克運動會。
古川毅

古川毅（1972年9月21號—）係日本足球員，司職後衞，效力過大塚製薬，札幌岡薩多，及山形山神。
古川由利奈

古川由利奈，係日本嘅一個女藝人同埋配音員。
古川隆志

古川隆志（1981年10月28號—）係日本足球員，司職中場，效力過鳥棲砂岩。
公民廣場

公民廣場（英文：Civic Square）正式名叫政府總部東翼前地（英文：East Wing Forecourt of the Central Government Offices），又叫政府總部東翼廣場，係香港政府總部東翼正門對出嘅一個露天空間，由政府行政署長管理，。
「公民廣場」個名係嚟自2012年9月反德育及國民教育科運動期間去嗰度集會嘅學民思潮（今香港眾志），之後畀其他社會運動人士甚至好多市民跟住叫。
2014年6月反對新界東北發展運動期間發生嚴重衝突之後，政府決定加強保安，同年8月加咗圍欄，亦唔再向公眾開放。呢個安排一路到2017年12月28號先至改做局部開放，圍欄亦繼續保留。而當局限制市民出入公民廣場嘅安排亦惹嚟司法覆核，最後法官裁定呢啲限制係違憲嘅。
維基同享有多媒體嘅嘢：Civic Square, Hong Kong
公民推薦

公民推薦係一個喺香港民主發展過程入面（主要係2014年）被倡議，關於香港特首選舉提名機制嘅概念，最早由親中派學者香港大學法律學院教授陳弘毅提出。概念實際上點樣落實，唔同人士嘅建議都有一啲分別，但一般被視為係當時民主派主張公民提名制度，同親中派主張提名委員會作為唯一擁有提名權利機構之間嘅一個折衷方案，希望中共能夠接受。
呢個方案雖然有啲溫和民主派嘅覺得可以考慮，但有啲激進民主派人士就認為，由於提名委員會仍然掌握咗唯一同最終決定權，所以都係唔可以接受。
雖然兩邊陣營有啲人願意考慮折衷方案，令香港喺民主進程上有所進展，但隨著北京未諮詢過香港人就單方面宣佈831決定，要求要有過半提名委員會成員提名先可以成為候選人，呢個概念亦少咗好多人講，去到2014年8月31號，雨傘運動亦宣告爆發。
公民抗命

公民抗命係指公民因為唔妥政府而專登唔遵守一啲法律或者政府指令，雖然係犯咗法，但多數都係和平同埋唔暴力，譬如唔去交稅。
公民抗命呢個概念首先由美國哲學家梭羅喺1849年提出，而近代美國哲學家羅爾斯亦對公民抗命做過深入嘅表述。
公民抗命出名事例包括印度嘅甘地、美國嘅馬丁路德金、南非嘅曼德拉。
公氏

公（粵拼：gung1）係唐人姓氏，喺《百家姓》裏頭排第408位，依家經已冇乜人用。
呢篇公氏係同姓氏有關嘅楔位文章，重未寫完嘅。麻煩你幫手充實佢。
公民力量

公民力量，簡稱公力，係香港一個政黨，喺1993年12月成立，由八個時任沙田區議員發起，因此號稱「沙田執政黨」。但係到2019年區議會選舉，公民力量輸到一席都冇，俾外界形容係「滅黨」。

歷史
1993年12月，8個沙田區議員成立咗公民力量，當中大粒啲嘅劉江華同蔡根培都係喺港同盟走出嚟。
第二年嘅區議會選舉，公民力量派10個人出嚟選（包括劉江華、蔡根培、韋國洪、湯寶珍、何厚祥、陳國添、林康華、李錦明、黃澤標、梁志堅），全部贏晒，就係咁就奠定咗「沙田執政黨」嘅地位。
1998年，劉江華加入民建聯，公民力量因為幫劉江華拉票嘅關係，當時開始被視為民建聯嘅抬轎組織。
1999年之後，開始有西貢區議員（區能發、羅祥國、溫悅昌）加入，公民力量嘅勢力亦擴張到西貢區。
跟住嘅一段時期，公民力量喺西貢同沙田區穩定發展，直到2012年，因為劉江華轉戰超級區議會，公民力量開始擺脫同民建聯抬轎嘅傳統，喺新界東都派一條名單出嚟，由入黨冇耐嘅龐愛蘭帶頭，最後都係輸咗。最弊嘅係，劉江華喺超級區議會都輸咗，公民力量喺立法會冇嗮議席，不過好快，劉江華畀政府招攬，做咗政制及內地事務局副局長就開始淡出公民力量，同時潘國山亦做番區議員。
到2013年，做過沙田委任區議員嘅林大輝加入公民力量，外界都認為係林大輝係想喺下屆選舉由功能組別轉戰地方選區，但係冇幾耐，公民力量同新民黨喺2014年「結盟」，一般認為新民黨食咗公民力量，又認為劉江華今次係「賣仔」。新民黨有意喺2016年嘅立法會新界東選區出選，林大輝同龐愛蘭亦都知道自己冇行，並冇跟大隊加入新民黨，而且分別喺2015年同2016年退出公民力量。
到2015年區議會選舉，公民力量成功走出新界東，鄭捷彬（曾經做過陳國添議員助理）喺荃灣區贏咗，不過喺地頭沙田就輸返7個，導致沙田區嘅親中派同民主派打成平手，公民力量黨勢亦開始滑落，當時有分析話，公民力量同新民黨嘅結盟可能係導致慘敗嘅原因。
2016年，新民黨同公民力量派出當時寂寂無名嘅容海恩（青專網主席），公民力量其他成員繼續負責抬轎，雖則容海恩選舉嗰陣表現唔好，但係公民力量憑住地區樁腳嘅實力，始終成功保送容海恩入立法會。
到咗2017年，時任公民力量榮譽主席田北辰退出新民黨，重帶走一啲區議員，當中包括公民力量唯一嘅新界西區議員鄭捷彬（阿捷），鄭氏決定「雙退」（退出新民黨同公民力量），同田二少一齊加盟實政圓桌，結果公民力量勢力退返去沙田同西貢區。
2018到2019年，新民黨掀起咗一波退黨潮，公民力量入面，黃宇翰同林松茵都退出新民黨，但係留住會籍，而譚領律就「雙退」。
2019年區議會選舉，公民力量有19人參選，16人同時掛埋新民黨牌頭（除咗黃宇翰、林松茵、魏志偉之外）。由於葉劉淑儀成日出嚟推銷逃犯條例修訂草案，而且態度強硬，引起市民反感，加上公民力量嘅立足地（西貢、沙田）係泛民主派票倉，尤其沙田係香港修例風波之下，警民衝突特別多嘅地方，親中派喺度出選零舍艱難。最後公民力量連同新民黨，雙雙全軍覆沒，外界形容係「滅黨」。
公會

公會係中世紀至近代歐洲嘅一種組織。每個公會都由某個行業嘅工匠同商人組成，各自負責監控屬佢嗰行嘅歐洲人做嘢同埋組織嗰行嘅貿易。
公正行

公正行或公證行係第三方公司，受委托檢查同核實物品查狀況，畀（有拗撬）雙方公正評估。公正行係同委托人冇經濟利益關係。公正行有好多種，每種都有嗰行嘅專業認識。有啲同出入口檢證，有啲同幫買賣兩邊做證，專幫保險公司做嘢。
安祖莊臣

安祖莊臣（Andrew Johnson，1808年12月29號—1875年7月31號），係美國第17任總統，響林肯畀人刺殺後用副總統身份接任總統職務。
安睦街花園

安睦街花園，香港公園之一，遊樂場之一，喺沙田安睦街，小瀝源渠邊，近大涌橋路，愉德苑側，隔街新界鄉議局，英文叫On Muk Street Garden。行政上歸沙田區。設施有公園，並有長者健身園地。歸康樂及文化事務署管。
安祖·羅拔臣

安祖·羅拔臣（Andrew "Andy" Robertson；1994年3月11號—）係蘇格蘭足球員，效力緊英格蘭超級足球聯賽球會利物浦，亦係蘇格蘭國腳，司職左閘。

球會生涯
2013年7月，由蘇格蘭乙組球會昆士柏加盟蘇超球會登地聯。
2013年8月2號，對陣巴特里，首次代表登地聯喺蘇超出場。
2013年9月22號，對陣馬瑟韋爾，獲得個人喺蘇超首個入球。
2014年4月，獲選PFA蘇格蘭最佳年青球員，並入選蘇超2013/14球季最佳陣容。
2014年7月，以約285萬鎊加盟英超球會侯城。

國際賽生涯
2014年3月5號，對陣波蘭於67分鐘後備入替，首次代表國家隊出場。
2014年5月28號，對陣尼日利亞，首次正選出場。
安祖卡利之

安祖卡利之（英文：Andrew Carnegie，1835年11月25號—1919年8月11號）係美國鋼鐵業大亨，係嗰時世界第二大首富，排石油大亨洛克菲勒後面。
宣紙

宣紙又叫涇縣紙，最早係出自安徽省宣城涇縣，因為以宣城府命名，所以就叫做「宣紙」。宣紙係一種主要俾毛筆書畫同埋裝裱、拓片、水彩等用嘅高級藝術紙。宣紙有好好嘅吸墨性、耐用性、唔會變形同埋抗蟲嘅特性，可以話係漢紙嘅代表作。宣紙喺唐代就已經有，一直流傳到而家。因為宣紙好易保存，用好耐都唔會脆，又唔會甩色，所以有「紙壽千年」嘅美譽。
宣道會葉紹蔭紀念小學

宣道會葉紹蔭紀念小學，全名香港九龍塘基督教中華宣道會葉紹蔭紀念小學（英文：Christian Alliance S Y Yeh Memorial Primary School, CASYYMPS）係香港一間基督教津貼小學，喺新界天水圍天澤邨，2001年由香港九龍塘基督教中華宣道會創校。
呢篇宣道會葉紹蔭紀念小學係關於香港教育（包括學校）有關嘅楔位文章。你可以透過編輯或修訂增加佢嘅內容。
宣統

宣統係大清皇帝溥儀嘅年號，相當於公元1909年到1912年2月12號，前後總共3年。
到民國6年（1917年）7月，張勳擁戴溥儀復辟，重新稱帝，又用返宣統年號，叫做「宣統九年」。
左邊幅圖顯示宣統喺大清時期個位。
宣道國際學校

宣道國際學校（英文：Christian Alliance International School）係香港一間國際學校，主校舍喺九龍荔枝角蝴蝶谷瓊林街33號，由香港九龍塘基督教中華宣道會搞。
宣道國際學校嘅前身係宣道會劉平齋紀念國際學校，2017/18年度開始暫停運作進行翻新。而宣道國際學校就同時喺2017年8月創辦，初時借用荔景華瑤路麗瑤邨做校舍，蝴蝶谷新校舍落成之後就搬咗入去。
室

室，唐字，原意為人所留所息之屋，從宀。如今可以指：

屋
房，屋樓間隔。
宗廟，屋中至大一室，向來拜祖先
王室，王之室，引伸王家。
家室，有家人嘅室，引伸為家人。
密室
冰室，餐廳一種
琴室，練鋼琴之室
浴室

天文
室 (星官)，室宿嘅星官，有兩粒恆星。
室宿，二十八宿之一，北方玄武第六宿。
宣道會劉平齋紀念國際學校

宣道會劉平齋紀念國際學校（英文：Christian Alliance P.C. Lau Memorial International School）係香港一間國際學校，主校舍喺九龍富寧街2號，由香港九龍塘基督教中華宣道會搞。
宣道會劉平齋紀念國際學校喺1992年創校，2017/18年度開始暫停運作進行翻新，嗰陣宣道會另外創辦一間全新國際學校宣道國際學校，原校2020年完工後重新招生。
吉田正樹

吉田正樹（1984年4月10號—）係日本足球員，司職後衞，效力過Niigata Napoli，橫濱FC，東京綠茵，松本山雅，及FC琉球。
吉田理保子

吉田理保子 ，係日本嘅一個配音員，出名嘅配音作品有三一萬能俠。

配音作品一覽
呢個表唔完整，歡迎加料。
吉田舜

吉田舜（1996年11月28號—）係日本足球員，打守門員位置，效力群馬草津溫泉。
吉田茂

吉田茂（日文：吉田 茂／よしだ しげる Yoshida Shigeru，1878年9月22號—1967年10月20號），係日本昭和時期嘅政治人、外交官同自民黨眾議員。二戰之後佢做咗3任內閣總理大臣，喺任內簽訂《舊金山和約》，令日本恢復咗國家嘅主權。
吉田暢

吉田暢（1965年5月17號—）係日本足球員，司職中場，效力過市原JEF聯，及仙台七夕。
吉田聖子

吉田聖子 ，係日本嘅一個配音員，出名嘅配音作品有海貓悲鳴時。

配音作品一覽
呢個表唔完整，歡迎加料。
吉田有志

吉田有志（2002年4月22號—）係日本足球員，打中場位置，效力大阪櫻花。
吉田眞紀人

吉田眞紀人（1992年10月20號—）係日本足球員，司職前鋒，效力千葉JEF聯。
吉田有里

吉田有里 ，係日本嘅一個配音員，出名嘅配音作品有未確認進行式。

配音作品一覽
呢個表唔完整，歡迎加料。
吉田直矢

吉田直矢（1994年12月20號—）係日本足球員，司職中場，效力群馬草津溫泉。
大環

大環（原本係大灣，因為變調所以變咗個名）係香港九龍南面一笪地方，喺紅磡東北，舊時係個海灣，但隨住紅磡灣填海而消失，所以呢個地名已經逐漸被人遺忘，好多人都只會用紅磡直接叫呢區。
大環舊時有座山仔叫大環山，不過已經夷平咗，即係而家嘅和黃公園，而鄰近嘅大環山公園同大環山游泳池亦留住「大環山」個名。
大理

大理 (官名)，即係廷尉，管刑獄。
大理寺，管刑獄嘅官署。
大理國，雲南古國。
大理白族自治州，中國雲南省下轄嘅一個自治州。
大理市，中國雲南省大理白族自治州首府。
大理國

大理國（Dablit guaif，937年到1254年）是云南历史上继承南诏国的一个辉煌的朝代，係由段思平喺雲南周圍建立的国家，版圖大約係而家嘅雲南省、貴州省、四川省西南部、緬甸北部，同埋老撾同越南嘅少少地方。
白蠻人段思平喺937年滅咗南詔，建立大理國。首都喺羊苴咩城（而家雲南大理太和村），國號大理，因為佢哋尊崇佛教，又叫妙香國。1095年，高昇泰廢咗大理國保定帝段正明，自立做皇帝，改國號做「大中國」，之後嗰年高昇泰病死咗，高昇泰個囝高泰明將大權還返畀段氏嘅段正淳（段正明嘅細佬），史稱後理國。
大理機場

大理機場（粵音：daai6 lei5 gei1 coeng4）係喺中國雲南嘅一個機場，喺1995年嗰陣起好兼且開放畀人用嚟搭飛機。
大理石

大理石，石一種，變質岩，色白，由石灰岩經造山運動加熱加壓變質而成。若有雜質成唔同雲紋，就叫雲石。

品種
包括有沙安娜米黃，超級米黃，象牙米黃，白沙米黃，丁香米黃，金典米黃，法國木化石，波斯米黃，貝花米黃，阿曼米黃，西班牙米黃，勞斯米黃，啡洞，淺啡網，亞泰米黃，夢幻米黃，蒙娜麗莎米黃，埃及米黃，法國金米黃，金龍緞米黃，晶白玉，翡翠玉，水晶玉，紫玉，碧玉，白宮米黃，聖安娜米黃，雅士米黃，冰雪紅，紅麒麟，皇家金啡，凱悅紅，木紋西施，黑木紋，彩灰，金年華，爵士白，杜鵑紅，雪花白，撒哈拉米黃，凱悅灰，紫羅紅，宮庭白，白洞白，阿富汗黑金花，檀香木紋石，幻彩玫瑰紅，萬壽紅，意利綠，柚木砂石，紫砂石，黃洞石，霸王花，帝皇金，咖啡金，木紋玉，瑪瑙紅，帕斯商灰，流星雨，萊茵綠，金啡，法國金鳳凰，印度白金，土耳其玫瑰紅，沙浪米黃，新雅米黃，黃金沙，皇室灰。

文
英文大理石叫marble。
大理石拱門

大理石拱門（英文：Marble Arch）係一座白色卡拉拉-大理石建築，佢喺英國倫敦牛津街西端，同Park Lane以及Edgware Road交叉路口，幾乎正對住海德公園嘅演說者之角。拱門喺一個繁忙嘅大型交通環島上，環島上仲有一個好細嘅公園。
大理市

大理市係中國雲南大理州首府，面積1,468平方公里，人口65萬。
大環內酯

大環內酯，又叫巨環內酯，係種抗生素類型，特色係化學結構入面有好大個內酯環，連接住脫氧糖。頭一隻大環內酯嘅抗生素係紅黴素。
冼村街道

冼村街道係中國廣東省廣州市天河區轄下嘅一個街道，1999年12月29號設立。轄區總面積4.07平方公里，下轄7個社區，總人口4.02萬人，其中常住人口1.1萬人，外來人口2.91萬人。
冼漢廸

冼漢廸，香港親中派政治人物兼科技創新界人士，依家係親中派互聯網專業協會會長，亦係中國手遊娛樂集團聯合創始人兼副董事長、私募基金國宏嘉信創辦人。

早年經歷
冼漢迪喺香港土生土長，小學、中學都喺香港就讀，之後去咗美國卡內基梅隆大學讀書，同修電腦科學、數學、工商管理三個學士學位，之後喺史丹福大學攞到雙碩士學位。之後，佢去咗投資銀行進行併購、上市工作長達十二年。

政治立場同選舉經歷
佢係香港親中派嘅成員，支持北京未經諮詢或香港人同意，強行訂立嘅《港版國安法》。
喺2021年9月，佢成為香港特别行政區選舉委員會科技創新界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
冼迪琦

冼迪琦自2004年（5歲）開始出演過唔少劇集，例如《巨輪》、《蘭花劫》、《烈火雄心3》飾雯雯、《仁心解碼》飾陳美娟（童年）、《學警狙擊》飾江悠悠（童年）。2018年，佢獲選做日本偶像團體AKB48喺臺灣嘅姊妹團AKB48 Team TP（前身叫TPE48）頭一批香港成員（另外一位係劉曉晴）。
冼村路

冼村路（粵拼：sin2 cyun1 lou6）係中國廣東省廣州市入面嘅一條主幹道。呢條馬路喺天河區珠江新城入面，北邊喺黃埔大道西嗰邊開始，一直向南去到臨江大道嗰邊。

概要
全長1.5公里，闊45米，雙向6車道。

名
睇埋：冼村
其實呢條馬路之前就因為附近有個冼村喺度先至改咗噉嘅名。
冼澤正

冼澤正（—2019年11月26號）係香港一名嘅激進親中共派人士，曾經係香港警察，職位去到高級督察。
佢經常參與唔同嘅撐警活動，佢又曾經設立組織香港行動並且擔任召集人，並且同另一激進親中共派人士李偲嫣合作緊密。
佢喺2019年11月26號因病離世，終年64歲。

喺香港警察入面嘅工作
佢職位曾經做到高級督察，擔任過大嶼山區訓練及職員關係主任，仲係警察義工團成員。

爭議
環繞冼澤正嘅爭議，好多都係同佢支持警察，同埋佢作為激進親中共派嘅爭議言行有關。時事評論員黃世澤就曾經形容佢係親中共派批鬥民主派人士嘅始祖。

恐嚇嶺南大學校內音樂會表演團體
佢曾經公開恐嚇喺嶺南大學學生會「黑暗時代抗爭音樂會」入面唱粗口歌批評警察嘅青年樂隊血汗攻闖，叫佢哋要「小心」。

佔中支持警方武力執法言論
喺佔中嘅時候，警察被批評使用過度武力，但佢就強烈支持警方發放胡椒噴霧同埋催淚彈，施放870枚催淚彈都算多，話呢啲只係低武力，又聲稱話有啲示威人士只係當玩戰爭遊戲。

所屬組織質疑六四死亡人數爭議
佢所帶領嘅香港行動，係六四真相嘅組成團體之一，六四真相曾經質疑六四事件嘅死亡人數，結果被天安門母親運動嘅人批評褻瀆六四嘅亡魂，行為卑劣。
冼永寧

冼永寧係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會地產及建造界委員。之後，佢有份提名林鄭月娥參與2017年香港行政長官選舉。
冼灝英

冼灝英（英文：Sin Ho Ying；1957年9月13號—）係香港男演員，1983年參加邵氏兄弟第六期武訓班而開始做武打演員，做過亞洲電視、無綫電視同香港電視網絡藝員，2014年5月開始做返無綫電視部頭合約男藝員。

演出
呢個表唔完整，歡迎加料。
冼豪輝

冼豪輝（英文：Henry Sin，1992年11月19號—），廣東東莞人，係香港公民黨前黨員，第六屆葵青區議會偉盈選區議員。
佢喺2013年加入公民黨，同譚家浚一齊擔任郭家麒議員助理，2019年第6屆區議會選舉，冼豪輝參選葵青區議會偉盈選區，最後以六成得票率打低做咗六屆嘅麥美娟，成功當選；2020年12月11號晚，佢同黨友譚家浚一齊離開公民黨，喺2021年7月8號劈炮唔撈。
冼樂欣

冼樂欣（英文：Sin Lok Yan，1996年—）係香港女演員，以舞台劇演出為主，舊時亦做過財經節目主持。

簡歷
冼樂欣喺香港浸會大學傳理系畢業，三年級嗰陣參加過鄧樹榮戲劇工作室嘅專業形體戲劇青年訓練課程，大學畢業後做過新城電台嘅財經節目主持，之後成功報讀香港演藝學院戲劇藝術表演系，2023年畢業。
小行星10066

小行星10066，係太陽系小行星帶嘅一粒小行星。
小行星10068

小行星10068，係太陽系小行星帶嘅一粒小行星。
小行星10059

小行星10059，係太陽系小行星帶嘅一粒小行星。
小行星10060

小行星10060，係太陽系小行星帶嘅一粒小行星。
小行星10063

小行星10063，係太陽系小行星帶嘅一粒小行星。
小行星10061

小行星10061，係太陽系小行星帶嘅一粒小行星。
小行星10062

小行星10062，係太陽系小行星帶嘅一粒小行星。
小行星10064

小行星10064，係太陽系小行星帶嘅一粒小行星。
小行星10065

小行星10065，係太陽系小行星帶嘅一粒小行星。
小行星10067

小行星10067，係太陽系小行星帶嘅一粒小行星。
大西庇阿

大西庇阿（c. 前235年—前183年）係古羅馬統帥同政治人。
大西忠生

大西忠生（1943年4月18號—2006年6月29號）係日本足球員，踢後衞，曾經喺1969年為日本足球代表隊出場1次。
大西洋三文魚

大西洋三文魚（Salmo salar），或者叫大西洋鮭，係種魚，屬鮭科鮭屬嘅其中一個品種，原產北大西洋。呢隻亦係最主要嘅食用三文魚品種。
大西洋城

大西洋城（Atlantic City）係美國新澤西州大西洋縣嘅一個度假城市，出名係有賭場、海濱大道（木板路）、海灘。2010年，人口有39,558個。城市喺1854年5月1號成立。
大西洋城啟發咗棋盤遊戲「大富翁」嘅美國版。自1921年以來，大西洋城一直係美利堅小姐比賽嘅所在地。1976年，新澤西洲嘅選民將大西洋城嘅賭場合法化。第一間賭場喺兩年後開業。

文化藝術
2010年，HBO美國電視劇集《酒私風雲》（Boardwalk Empire）嘅背景設定喺禁酒時期嘅大西洋城，劇集令人對呢個城市有咗新嘅認識。主演係史提夫布斯美，劇集改編納爾遜莊臣嘅書《Boardwalk Empire: The Birth, High Times and Corruption of Atlantic City》裏面一個章節中關於歷史犯罪領袖Enoch L. Johnson（中文：伊努·L·強森）（劇集裏面改名做「Enoch Thompson」）嘅故事。劇集喺紐約市嘅唔同地方拍攝，刻畫咗1920年代大西洋城嘅建築，同埋布置咗大西洋城木板路嘅場景。
大西洋希靈魚

大西洋希靈魚（Clupea harengus），或者叫大西洋鯡，係種魚，屬鯡科鯡屬嘅其中一個品種，原產北大西洋。呢隻亦係常見嘅食用希靈魚品種。
大西昌之

大西昌之（1977年7月5號—）係日本足球員，司職前鋒，效力過橫濱水手，及新潟天鵝。
大西沙織

大西沙織 ，係日本嘅一個女藝人同埋配音員。
大西洋中洋脊

大西洋中洋脊係大西洋中間嘅中洋脊，東面係歐亞大陸板塊同非洲板塊，西面係北美洲板塊同南美洲板塊。
吳世璠

吳世璠（1663年—1681年12月7號）係平西王吳三桂嘅孫仔，吳應熊庶子。明代錦州綏中（遼寧省綏中縣）人，祖籍揚州高郵（江蘇省高郵市）。清朝康熙十七年八月十七日（公元1678年10月2號），吳三桂喺長沙病死，吳世璠世襲周太祖，年號洪化。
三藩之亂期間，駐守廣東同福建嘅平南王、靖南王都相繼慘敗。辛酉年十月廿八（公元1681年12月7號），吳世璠自刎而死，吳周滅亡，三藩之亂結束。
吳中區

吳中區係中國江蘇蘇州一個市轄區，總面積770平方公里，人口60萬。
吳世勳

吳世勳（韓文：오세훈，1961年1月4號—）係南韓政治人同律師。
2000年佢離開咗市民社會團體，做第16任南韓國會議員。佢喺2006年至2011年做首爾市長。

屋企
夫人：宋賢玉
細佬：吳世賢
佢有兩個女。
吳丞芽

吳丞芽，係大韓民國嘅一個女藝人同埋歌手。
吳世芹

吳世芹，香港親中派人士。

政治參與同經歷
佢係香港親中派嘅成員，偶然會代表旅港南海九江同鄉會參與一啲親中派活動。
佢亦曾經簽名支持北京未經諮詢或香港人同意嘅所謂完善選舉制度，大幅度削減香港立法會直選議席比例同增加過濾異見人士嘅單方面政治審查。
哈利波特：死神的聖物1

《哈利波特：死神的聖物1》（Harry Potter and the Deathly Hallows – Part 1）係一部2010年嘅奇幻電影，由大衛葉斯做導演，套片係上集，改編J. K. 羅琳嘅2007年同名小說。主演有丹尼爾域卡夫、魯拔格連特、愛瑪屈臣。下集係《哈利波特：死神的聖物2》。

劇情
喺馬份莊園，石內卜向佛地魔同其他食死人彙報，鳳凰會計劃轉移哈利，因爲哈利即將成人，唔再受佢阿媽嘅保護咒語保護。佛地魔搶咗魯休斯·馬份嘅魔杖，因爲佢自己嗰支同哈利嗰支魔杖係用同一隻鳳凰嘅羽毛整出嚟，佢無法殺死哈利。鳳凰會用變身水整咗合埋七個哈利出嚟，轉移去衛斯理嘅屋企洞穴屋。期間哈利受到佛地魔嘅攻擊不過無事，但係瘋眼穆敵就死咗。
係準備比爾·衛斯理同花兒·戴樂古嘅婚禮期間，新嘅魔法部長嚟咗，向哈利、榮恩同妙麗宣讀咗鄧不利多嘅遺囑，榮恩分到熄燈器，妙麗分到一本《吟遊詩人皮陀故事集》，哈利分到佢喺第一場魁地奇比賽入面捉到嘅金探子。鄧不利多其實想畀埋葛萊分多嘅寶劍畀哈利，但係把劍唔見咗。
婚禮期間，佢哋得到消息魔法部已經淪陷，同時食死人襲擊洞穴屋（亦即係婚禮現場），哈利、榮恩、妙麗逃走，後尾嚟到古里某街12號。喺嗰到，榮恩發現R.A.B.原來就係天狼星嘅細佬獅子阿爾發·布萊克（Regulus Arcturus Black），佢喺佛地魔嗰到偷走咗史萊哲林嘅小金匣。嗰小金匣被蒙當葛·弗列契偷咗，之後畀咗桃樂絲·恩不里居。三人組用變身水潛入魔法部，喺恩不里居手上搶返嗰金匣，期間見到穆敵隻瘋眼喺恩不里居嘅辦公室到，攞咗嚟做防盜眼。佢哋事成之後用消影術逃走，但係榮恩受咗傷，三人暫時唔可以用消影術，要徒步繼續行程。
佢哋嘗試摧毀金匣但係都唔成功，之後妙麗突然諗到葛萊分多嘅寶劍可以摧毀金匣，因爲喺密室入面哈利用把劍殺死咗蛇妖，蛇妖嘅毒液可以摧毀分靈體，而把劍係可以吸收佢掂到嘅嘢嘅能力。榮恩受到分靈體嘅影響，對於做咗咁多嘢都無成果感到暴躁，又無端端呷哈利嘅醋，同哈利鬧完交之後自己走咗。
哈利同妙麗繼續旅程，當哈利用嘴脣掂個金探子嗰陣，金探子表面浮現咗一句好似謎語咁嘅說話：「I open at the close.」妙麗喺《吟遊詩人》本書入面留意到一個奇怪嘅符號，同婚禮嗰日露娜亞爸贊諾·羅古德戴嘅吊墜係一樣嘅。
哈利同妙麗去高錐客洞嘗試搵寶劍，喺墓地嗰到哈利見到佢亞爸阿媽個墓，而妙麗就搵到之前見到嗰個神祕符號。老歷史學家芭蒂達·巴沙特接近佢哋，帶咗佢哋去間屋到。哈利喺屋到見到張相，入面有個後生仔，喺哈利嘅夢入面呢個後生仔喺葛果羅威手上偷走咗支魔杖。芭蒂達現出真身——娜吉妮並攻擊哈利。妙麗成功帶哈利逃走，但係咒語反彈意外整斷咗哈利嘅魔杖。
妙麗認得張相入面嗰個係黑巫師葛林戴華德。嗰晚，一隻雌鹿護法引領哈利去一個冰湖上面，葛萊分多嘅寶劍就喺湖底。哈利潛入水想攞寶劍，但係頸上嘅金匣反抗，差啲勒死哈利。榮恩出現救返哈利同攞到寶劍，又用寶劍摧毀咗金匣。榮恩解釋係熄燈器指引佢返嚟。
三個人去拜訪贊諾·羅古德，得知個符號係代表死神聖物：接骨木魔杖、重生石、隱形斗篷，同時擁有三樣就可以成爲死亡嘅主人。贊諾嗌出佛地魔嗰名召喚食死人，因爲佢個女露娜被人捉咗嚟威脅佢。三人成功逃脫，但係被「死拿錢」（Snatcher）捉咗。哈利突然「見到」葛林戴華德同佛地魔講接骨木魔杖已經同鄧不利多一齊長眠地底。三人被死拿錢帶到馬份莊園，貝拉·雷斯壯見到死拿錢攞住葛萊分多嘅寶劍，即刻趕咗佢哋走並留低咗把劍，因爲把劍原本應該喺貝拉嘅古靈閣保險庫入面。哈利同榮恩被捉咗入地牢入面，喺入面佢哋見到露娜、奧利凡德同拉環。喺上邊，貝拉虐待妙麗，哈利用雙面鏡求助，喺鏡入面佢見到對好似鄧不利多嘅眼。多比出現救走大家，喺佢哋消影嘅時候貝拉掉咗把匕首出嚟，插死咗多比。哈利喺比爾同花兒嘅貝殼居附近埋葬咗多比。最後一幕，佛地魔喺鄧不利多嘅墓入面攞咗支接骨木魔杖出嚟。
寵物大聯萌

《寵物大聯萌》（英文：League Of The Extraordinary Cute Pets）係香港電視廣播有限公司嘅寵物資訊節目，由李雯希、林秀怡、麥皓兒主持，喺2017年8月19號到11月4號香港時間逢禮拜六19:30到20:00喺翡翠台播。

節目調動
2017年10月28號：由於播電視劇《三生三世十里桃花》大結局，所以停播一次。
寵物小精靈一覽

寵物小精靈嘅小精靈一覽。直到第九世代，一共有1,008種被發現嘅小精靈。
寵物小精靈 朱／紫

寵物小精靈 朱／紫（英文：Pokémon Scarlet and Violet）係 2022年11月18號出嘅兩隻寵物小精靈遊戲，係寵物小精靈第九代嘅起始。
朱／紫係寵物小精靈系列史上第一隻開放世界作品。
寵愛有家

《寵愛有家》（英文：Paw Love）係香港電視廣播有限公司製作嘅寵物資訊節目，全節目共13集，由楊思琦、鄧健泓主持，喺2011年6月18號到10月8號逢禮拜六20:00-20:30於翡翠台、高清翡翠台播出。

節目調動
2011年7月2號：由於播《救護精英愛心SHOW》，呢個節目停播一次。
2011年7月9號：由於播《明愛暖萬心》，呢個節目停播一次。
2011年8月20號：由於高清翡翠台直播《屈臣氏FIVB世界女排大獎賽 - 香港2011》而停播一次，只由翡翠台用標清播。
2011年8月27號：由於播《鄉議局85載．與民同樂》，呢個節目停播一次。
2011年9月3號：由於播《2011勁歌金曲優秀選第二回》，呢個節目停播一次。
寵物

寵物（粵拼：cung2 mat6）係指一個人為消閒或者解决孤單為目的而養嘅動物，現今社會，好多夫妻寧願養寵物，都唔想養人仔，所以當佢哋係自己仔女看待咁養。
常見嘅寵物類型包括貓、狗、雀同魚。後來，除咗貓狗，重興起養小豬嘜、蜥蜴。
有報告指出，有養寵物嘅老人家比無養寵物嘅老人家更長命。因大部份都好有人性，更加能同主人有心靈溝通。可能因為咁亦多咗精神寄託。
寵物善終

寵物善終服務，係處理寵物死後嘅事，包括有寵物遺體接送、寵物清潔、寵物消毒、寵物告別禮、寵物火化或水化，同埋製作骨灰紀念品例如骨灰晶石等。
如果寵物係喺屋企過身，應該將寵物放喺毛巾或者尿墊上面，將佢啲手腳微微彎曲。如果屋企有冰，可以用毛巾包住啲冰，然後放喺寵物個肚同背脊，延遲身體內部嘅變化，盡快聯絡寵物善終服務接收寵物。
哈利波特：死神的聖物2

《哈利波特：死神的聖物2》（Harry Potter and the Deathly Hallows – Part 2）係一部2011年嘅奇幻電影，由大衛葉斯做導演，套片係下集，上集係《哈利波特：死神的聖物1》，改編J. K. 羅琳嘅2007年同名小說。主演有丹尼爾域卡夫、魯拔格連特、愛瑪屈臣。

劇情
埋葬咗精靈多比之後，哈利搵精靈拉環協助佢哋闖入古靈閣，想入去貝拉嘅保險庫到攞佢哋懷疑嘅分靈體，拉環應承咗，不過要求葛萊分多嘅寶劍作爲代價。制杖人奧利凡德幫哈利辨認咗搶返嚟嘅兩支魔杖，分別係屬於貝拉同跩哥嘅，但發現跩哥嘅魔杖已經轉爲效忠哈利。佢哋入到去保險庫，搵到一個分靈體——赫夫帕夫嘅金盃，但係呢個時候拉環攞走把寶劍掉低咗佢哋，三人組冒險放巨龍守衛出嚟，騎住巨龍逃出古靈閣。哈利突然睇到佛地魔嘅視角，得知霍格華茲入面仲有一個分靈體，係同羅威娜·雷文克勞有關嘅。三人組用消影術去到活米村，喺豬頭酒吧遇到阿波佛·鄧不利多（霍格華茲前校長阿不思·鄧不利多嘅細佬），哈利先知原來佢喺雙面鏡入面見到嘅係佢，亦都係佢派多比去救佢哋嘅。阿波佛指引佢哋用一條由阿妹阿蕊安娜守護嘅祕密通道進入霍格華茲。
喺霍格華茲，而家已經係校長嘅石內卜知道哈利返咗嚟，要脅懲罰所有幫哈利嘅學生同教師。哈利同麥教授企咗出嚟，石內卜同麥教授決鬥，流彈擊中食死人卡羅兄妹，之後石內卜逃走，麥教授下令帶史萊哲林嘅學生落地牢，之後動員全體師生作戰。露娜建議哈利去搵雷文克勞嘅書院幽靈海倫娜·雷文克勞，海倫娜向哈利透露佛地魔用黑魔法褻瀆咗佢阿媽嘅王冠，而而家個王冠喺萬應室入面。與此同時，榮恩同妙麗去到密室，攞蛇妖嘅毒牙摧毀咗金盃分靈體。跩哥、布雷司·剎比同高爾嚟到萬應室想攻擊哈利，榮恩同妙麗及時趕到幫哈利手。高爾施放無法控制嘅惡魔之火，結果反而燒死咗自己。三人組騎住飛天掃把，救咗跩哥同剎比。喺萬應室出面，哈利用毒牙破壞咗王冠分靈體。呢個時候，哈利又通過佢同佛地魔嘅聯繫，得知佛地魔條蛇娜吉妮係「最後」嘅分靈體。去到船屋，三人組聽到佛地魔爲咗得到接骨木魔杖嘅效忠，下令娜吉妮咬死石內卜。石內卜死咗，但係將帶住回憶嘅淚水交咗畀哈利。弗雷、雷木思同小仙女戰死。
哈利用儲思盆睇石內卜嘅回憶：石內卜好愛莉莉，但係好憎詹姆，因爲詹姆成日恰佢。莉莉死後，石內卜應鄧不利多嘅要求做雙面諜，保護哈利。哈利又知道咗鄧不利多之前受到魔佛羅戒指——其中一個分靈體——嘅影響，已經就嚟死，所以計劃由石內卜殺死佢以得到佛地魔嘅信任；又知道咗指引佢去攞葛萊分多嘅寶劍嘅雌鹿護法係石內卜嘅；仲知道咗佛地魔當年殺佢父母嗰陣，意外將佢整咗做一個分靈體，佢一定要死咗先有可能擊敗佛地魔。佢接受命運去禁忌森林見佛地魔，期間金探子終於打開，露出入面嘅重生石。哈利轉動重生石，詹姆、莉莉、天狼星、雷木思走咗出嚟安慰哈利。佛地魔用索命咒打中咗哈利，哈利喺一個神祕嘅空間醒咗，鄧不利多同佢解釋咗好多嘢，並同佢講可以選擇繼續前進或者返去，哈利選擇返去。佛地魔派水仙·馬份去睇吓哈利係咪真係死咗，佢發現哈利波特仲活著，但水仙關心自己個仔馬份，就問哈利馬份係咪仲喺學校，哈利微微點頭，為咗報答佢，水仙就呃佛地魔話哈利死咗。
佛地魔帶住哈利嘅「屍體」返去霍格華茲，要求衆人投降。奈威喺分類帽入面抽出葛萊分多嘅寶劍反抗，呢個時候哈利「復活」，馬份一家同好多食死人棄佛地魔而去。當哈利同佛地魔喺城堡入面最終決戰嗰陣，茉莉·衛斯理單挑殺死咗貝拉，奈威用葛萊分多嘅寶劍殺咗娜吉妮——最後嘅分靈體。哈利最後殺死咗佛地魔。戰後，哈利同榮恩同妙麗解釋，佛地魔從來都得唔到接骨木魔杖嘅忠誠，當日喺天文塔上面，跩哥將鄧不利多繳械，之後喺馬份莊園，哈利又將跩哥繳械，所以而家接骨木魔杖真正嘅主人係哈利。解釋完，隨手將接骨木魔杖啪斷掉咗。
十九年後，哈利同金妮、榮恩同妙麗都結咗婚，送佢哋嘅小朋友去國王十字車站，喺嗰到佢哋見到馬份一家，都係送小朋友返霍格華茲。
奪錦

奪錦（Top Gain）係一隻香港賽馬馬匹，曾經喺1979-80馬季做咗香港馬王，係譚文居馬房從練後期嘅代表作，馬主係謝啟鑄。
佢在港嘅競賽生涯有兩場代表作：喺1978年香港打吡大賽，佢就擊敗勇冠三軍、祿怡，成為當屆打吡冠軍；1980年香港冠軍暨遮打盃，佢就再次擊敗祿怡，成為當屆遮打盃冠軍，係歷來第一匹當選香港馬王嘅香港打吡大賽冠軍賽駒, 亦係最後一匹係跑馬地馬場贏打吡嘅馬。
奮進號

奮進號（STS Endeavour OV-105，又譯努力號）係美國太空總署（NASA）同甘迺迪太空中心（KSC）第五架用嚟執行太空飛行任務嘅穿梭機，亦係最新嘅一架，喺1992年5月7號嘅STS-49號任務第一次飛。奮進號負責嘅任務入面，唔少都係支援國際太空站計劃。

改名
正式編號軌道器105號（Orbitor Vehicle - 105）嘅奮進號，係美國一系列穿梭機入面，第一架用公開徵名比賽嘅方法來改名嘅，由美國嘅中小學生決定穿梭機個名之後，再由布殊總統喺1989年正式宣佈。跟番美國穿梭機嘅命名原則，奮進號個名係由一艘早年嘅研究調查船而嚟。奮進號係出名嘅英國探險家占士曲船長（James Cook）喺1768年第一次遠征搭嘅一艘368噸三桅帆船 HMS Endeavour。

特色
某種角度嚟講，奮進號係一艘「拼裝穿梭機」，佢係用發現號同亞特蘭提斯號建造合約入面一批同時生產嘅備用結構零件做基礎，額外拼出嚟嘅，做番挑戰者號爆咗之後留低嘅任務。但係咁唔代表奮進號嘅性能無咁勁，而係相反，事實上因為係最新嘅一艘穿梭機，奮進號喺建造過程汲取咗好多前輩嘅教訓，有更多新開發嘅硬體裝備。而大部分新一代嘅穿梭機儀器設備都係喺奮進號率先採用之後，先趁住停飛維修嘅機會，裝番喺其他幾架穿梭機上面。呢啲改良嘅重點包括有：
一個直徑40呎嘅新型減速傘，可以縮短穿梭機落地之後嘅減速滑行距離大概1,000呎（近300米），改良之後嘅滑行總長係2,000呎。
一啲配合延伸繞行期限（Extended Duration Orbiter, EDO）改裝所需嘅管線同電路連結，因而能夠將穿梭機環繞地球運行嘅任務期限延長到28日。
升級版嘅航電系統，包括較先進嘅通用任務電腦，改良嘅慣性測量單元（Inertial Measurement Units）、戰術空中導航系統（Tactical Air Navigation Systems）、強化版嘅主任務控制器、多路轉換器/多路分解器（MUX/DEMUX）、固態跟星儀（Solid-State Star Tracker），同一套改良過嘅鼻輪轉向機構。
一套改良版嘅輔助動力系統（Auxiliary Power Unit, APU），係用嚟提供穿梭機液壓系統所需嘅動力。

建造過程
1982年2月15號 - 開始乘員模組嘅結構裝嵌（因為奮進號嘅主結構本來係其他太空梭嘅備用零件，所以整得重早過簽建造合約）
1987年7月31號 - 簽建造合約
1987年9月28號 - 機身後段機嘅結構裝嵌開始
1987年12月22號 - 機翼由格魯曼（Grumman）公司送到棕櫚谷（Palmdale）嘅裝嵌地點
1987年8月1號 - 最後裝嵌開始
1990年7月6號 - 最後裝嵌完成
1991年4月25號 - 由棕櫚谷完工出廠
1991年5月7號 - 運到甘迺迪太空中心
1992年4月6號 - 準備點火，進行飛行
1992年5月7號 - 第一次升空（STS-49）
奮進號曾經嚮1996年，喺加州棕櫚谷進行過一個8個月長嘅Orbiter Maintenance Down Period，OMDP（軌道器維修停飛期），喺呢段時間穿梭機改裝咗用嚟接駁國際太空站嘅External Air Lock（外部氣閘），令到太空站嚮1997年開始起之後，可以幫太空站補給運輸。

飛行紀錄
到2010年9月為止奮進號有24次飛行紀錄，喺太空渡過280日9個鐘39分44秒，環繞地球3,964圈，總飛行距離有成166,003,247公里。
奮銳黨人

奮銳黨人（Zealotry；希伯來文 kanai（קנאי, קנאים））係古代後期猶太教派別之一，又叫做狂熱派，由社會低下層嘅無產階級、貧苦同小商販組成。喺宗教觀點上，佢哋同法利賽人一樣，強烈盼望彌賽亞來臨，但喺政治上就同法利賽人相反，佢哋認為接受羅馬統治就等同於背叛上帝，而堅決反對羅馬統治，又認為自己係猶太律法同猶太民族生活嘅捍衛者，佢哋又會去殺死一啲親近羅馬人嘅反動派，相當激進。
奲都

奲都係西夏皇帝李諒祚嘅第四個年號，相當於公元1057年到1062年，前後總共6年。
奪寶奇兵之魔域奇兵

《奪寶奇兵之魔域奇兵》（Indiana Jones and the Temple of Doom）係1984年美國電影，電影《奪寶奇兵》續集，由史提芬史匹堡執導，夏里遜福、凱特卡普肖主演。
奪面雙雄

《奪面雙雄》（英文：Face/Off）係1997年6月上畫嘅一套美國電影，由尊特拉華達同尼古拉斯基治領銜主演，導演吳宇森。
奮不顧身

《奮不顧身》係電影《鍾馗伏魔：雪妖魔靈》嘅主題曲。由劉歡填詞、作曲，吉克雋逸同劉歡演唱。

簡介
呢隻歌成功將流行同藝術結合。呢隻歌發行48個鐘內，全網試聽量超過1300萬。
大竹洋平

大竹洋平（1989年5月2號—）係日本足球員，司職中場，效力岡山綠雉。
大笑女

大笑女或者倩兮女（けらけらおんな）係鳥山石燕喺日本江戶時代妖怪畫集《今昔百鬼拾遺》之中描寫嘅妖怪。
大窩西支路

大窩西支路（Tai Wo Service Road West）係香港新界一條路，連接粉嶺和興路同大埔康樂園，側邊係粉嶺公路。大窩西支路舊時係大埔道一截，粉嶺公路未起時，係唯一一條連接粉嶺同大埔嘅公路。
大竹七未

大竹七未（1974年7月30號—）係日本足球員，踢前鋒，曾經喺1994～1999年間為日本女子足球代表隊出場46次，入咗29球。佢代表日本參加過1995年FIFA女子世界盃、1996年夏季奧林匹克運動會同1999年FIFA女子世界盃。
大竹隆人

大竹隆人（1988年6月29號—）係日本足球員，司職中場，效力藤枝MYFC。
前240年代

前240年代係指前249年去到前240年之間嗰十年嘅年代。
岩田華憐

岩田華憐 ，係日本嘅一個女藝人同埋配音員。
岩男潤子

岩男潤子（粵拼：ngaam4 naam4 jeon6 zi2，1970年2月18號—）係日本嘅一個女藝人同埋配音員。
岩石圈

岩石圈（粵拼：ngaam4 sek6 hyun1）係行星嘅固體表層。喺地球，岩石圈係地殼同埋最上層嘅地幔，分做唔同嘅板塊。
岩田正太

岩田正太（1988年6月17號—）係日本足球員，司職前鋒，效力過草津溫泉，及Ohara JaSRA。
岩田由貴

岩田由貴 ，係日本嘅一個女藝人同埋配音員。
岩田昌浩

岩田昌浩（1981年9月23號—）係日本足球員，司職中場，效力過名古屋八鯨，Clementi Khalsa，SC鳥取，及FC岐阜。
岩田明美

岩田明美係日本足球員，曾經喺1981年為日本女子足球代表隊出場3次。
岩田陽葵

岩田陽葵 ，係日本嘅一個女藝人同埋配音員。
岩田智輝

岩田智輝（1997年4月7號—）係日本足球員，司職中場，效力大分三神。
國家公園

國家公園係由一個國家嘅政府設立同管理嘅公園，目的係為自然保育。
世界上頭一個國家公園係美國嘅黃石國家公園。
國定殺戮日：全民瘋殺

《國定殺戮日：全民瘋殺》（The Purge: Anarchy）係一部2014年嘅美國驚悚片，法蘭克葛里盧、卡雯伊祖高主演。
國定殺戮日：大選狂屠

《國定殺戮日：大選狂屠》（The Purge: Election Year）係一部2016年嘅美國科幻片，法蘭克葛里盧主演。
國家主席存廢之爭

國家主席存廢之爭，係中國喺文化大革命期間發生嘅重要歷史事件，係主張廢除國家主席嘅毛澤東同主張設立國家主席嘅林彪之間嘅政治鬥爭。呢次事件加劇咗毛澤東同林彪（當時中國共產黨一號同二號人物）之間嘅矛盾，促成後來嘅毛林決裂同九一三事件，係文革嘅重要轉捩點。結果係林彪走佬墜機死咗，毛澤東喺1975年修憲廢除國家主席職務。
1966年文化大革命爆發之後，做緊中國國家主席嘅劉少奇因為同毛澤東之間嘅嚴重分歧，被作為頭號打擊目標而迅速失勢，喺1968年嘅中共八屆十二中全會上被罷免黨內外所有職務，開除出黨，第二年受迫害致死。劉少奇被罷免之後，國家主席嘅位置空咗，當時兩個國家副主席宋慶齡同董必武名義上代理主席職務，不過無以副主席嘅身份繼任國家主席。
劉少奇死咗之後，毛澤東想廢咗國家主席，不過受到林彪同周恩來等人嘅阻擾，喺1970年嘅中共九屆二中全會，林彪同佢嘅盟友陳伯達更發表「天才論」，鼓動毛澤東以中國共產黨中央委員會主席嘅身份兼任國家主席。毛澤東講過好多次唔會做國家主席，反而懷疑已經做咗黨內唯一副主席嘅林彪想自己做國家主席，對佢嘅動機反感，兩個人嘅關係開始惡化。
1971年九一三事件爆發，林彪走佬不過死喺墜機意外，國家主席嘅存廢之爭告一段落。不過毛澤東無馬上廢除國家主席嘅職務，反而喺1972年畀董必武做「中華人民共和國代主席」。到咗1975年第四屆全國人民代表大會召開，通過新嘅《中華人民共和國憲法》，正式用修憲嘅方式廢除國家主席同副主席嘅職務。